Diari Oficial de la Generalitat Valenciana


Sumari del DOGV 3509, del 03-06-1999 (1999/5099)

ORDRE de 20 d'abril de 1999, del conseller de Sanitat, per la qual es convoca el procediment d'avaluació de la continuïtat de distintes direccions de servei i de secció dependents de la Conselleria de Sanitat, convocades per diverses resolucions del director del SVS.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5099


Data del document
:   20-04-1999

Organisme emissor
:   Conselleria de Sanitat

Tipus de document
:   Ordre

Descriptors 

:   * metge
    * concurs administratiu

ORDRE de 20 d'abril de 1999, del conseller de Sanitat, per la qual es convoca el procediment d'avaluació de la continuïtat de distintes direccions de servei i de secció dependents de la Conselleria de Sanitat, convocades per diverses resolucions del director del SVS. [1999/5099]
  
L'Ordre de 5 de febrer de 1985 del Ministeri de Sanitat i Consum va establir un sistema de promoció als llocs de cap de servei i de secció dels serveis jerarquitzats de les institucions sanitàries de la Seguretat Social. En l'article 9 preveu una avaluació específica, a l'efecte de la continuïtat, als titulars dels llocs al terme del primer i segon quadrienni del seu exercici.
  
El Reial Decret 1/99, de 8 de gener, sobre selecció i provisió de personal estatutari, en la disposició addicional catorze, determina que els aspirants seleccionats per una convocatòria pública per a ocupar llocs de cap de servei i de secció de caràcter assistencial en les unitats d'assistència especialitzada de l'Institut Nacional de la Salut obtindran un nomenament temporal per al lloc de quatre anys de durada, a la fi dels quals seran avaluats per continuar-hi.
  
Transcorregut el primer quadrienni de les places adjudicades per resolucions de 25.10.1993 (DOGV núm. 2.137, de 04.11.1993), 09.12.1993 (DOGV núm. 2.180, de 07.01.94), 18.01.1994 (DOGV núm. 2.198, de 02-02-94), 31.05.1994 (DOGV núm. 2.294, de 22.06.1994), 27.06.1994 (DOGV núm. 2.309, de13.07.1994), 16.05.1994 (DOGV núm. 2.295 de 23.06.1994), 08.09.1994 (DOGV núm. 2.353, de 26.09.1994), 16.05.1994 (DOGV núm. 2.296, de 24.06.1994), 12.08.1994 (DOGV núm. 2.343, de 12.09.1994), 09.09.1994 (DOGV de 14.02.1995), 01.06.1994 (DOGV núm. 2.295, de 23.06.1994), 08.09.1993 (DOGV núm. 2.111, de 27.09.1993), 16.05.1994 (DOGV núm. 2.296, de 24.06.1994) i 16.09.1994 (DOGV núm. 2.358, de 03.10.1994), del director del SVS; cal fer la convocatòria del procés d'avaluació específica als seus titulars i, per tant,
  
ORDENE
  
Article 1
  
Es convoca l'avaluació específica dels caps de servei i de secció de les institucions sanitàries de la Conselleria de Sanitat nomenats pel sistema regulat en l'Ordre de 5 de febrer de 1985, que han completat un quadrienni al capdavant dels llocs relacionats en l'annex II d'aquesta resolució, d'acord amb les bases que es publiquen en l'annex I.
  
Article 2
  
Les persones titulars dels llocs de cap de servei i de secció que hagueren complit el primer quadrienni continuaran provisionalment en l'exercici dels seus llocs fins que es publique el resultat de l'avaluació a què fa referència aquesta resolució. Una vegada avaluada l'activitat i segons el resultat, es procedirà a la confirmació o al cessament.
  
València, 20 d'abril de 1999.
  
El conseller de Sanitat,
  
JOAQUÍN FARNÓS GAUCHÍA
  
ANNEX I
  
Bases
  
Primera
  
Aquesta convocatòria es notificarà als titulars dels llocs sotmesos a avaluació que figuren en la llista de l'annex II.
  
Segona
  
El titular del lloc de treball objecte d'avaluació, disposarà del termini d'un mes, comptador des de l'endemà de la publicació de la convocatòria en el DOGV, per tal de presentar en la Direcció General de Recursos Humans la documentació següent:
  
a) Memòria explicativa de l'organització, funcionament i activitats de la unitat assistencial la direcció de la qual exerceix, amb inclusió de propostes concretes quant a la seua actuació i estructuració.
  
b) Currículum professional relatiu al període en què s'ha exercit el lloc que s'avalua.
  
Tercera
  
3.1. En el termini d'un mes comptador des de l'endemà de la publicació d'aquesta convocatòria, la comissió de direcció de l'hospital, a proposta del seu director mèdic, emetrà un informe-proposta motivat sobre la procedència de la continuïtat en el lloc del cap de servei objecte de l'avaluació.
  
3.2. En un termini idèntic, la junta clínica podrà remetre a la comissió de direcció de la institució corresponent un informe motivat sobre la procedència de la continuïtat en el lloc del cap de servei objecte de l'avaluació.
  
Quarta
  
La comissió avaluadora, els membres de la qual seran designats pel conseller de Sanitat, tindrà la següent composició:
  
President:
  
- Director general d'Atenció Especialitzada o càrrec directiu que el delegue.
  
Vocals:
  
- Director territorial o càrrec directiu que el delegue.
  
- Gerent o, si és el cas, director mèdic de la institució corresponent.
  
- Cap de servei de la mateixa especialitat de servei jerarquitzat amb destinació en diferent institució sanitària.
  
- Cap de servei d'una altra especialitat amb destinació en la mateixa institució, nomenat a proposta de la junta tecnicoassistencial.
  
Secretari:
  
- Serà designat per l'autoritat convocant entre personal funcionari administratiu i titulació superior amb destinació a les unitats o institucions de la Conselleria de Sanitat. No tindrà vot en qüestions relatives a l'avaluació de les persones interessades.
  
La relació nominal dels seus membres serà publicada en el tauler d'anuncis dels serveis centrals de la Conselleria de Sanitat.
  
Cinquena
  
5.1 Procés de l'avaluació
  
a) Exposició de la memòria i el currículum professional.
  
La persona interessada exposarà i defensarà davant la comissió d'avaluació, en sessió pública, un resum de la memòria i del currículum aportats durant un temps màxim de trenta minuts.
  
La memòria explicativa haurà d'avaluar necessàriament els extrems següents, referits tots ells al període d'exercici de la direcció de què es tracte:
  
1) Indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.
  
2) Projectes dissenyats i posats en marxa sobre organització de la unitat, formació continuada, docència i investigació.
  
3) Nombre de sessions clíniques i temes que s'hi aborden.
  
4) Participació en comissions de control de qualitat.
  
5) Comunicacions i treballs científics publicats, conferències impartides, així com altres actes rellevants per a la seua formació, tant en el camp de la gestió com en l'assistencial, tot això referent també al període sotmés a avaluació.
  
6) Finalment, hauran de referir-se als plans i projecte que tingueren previst desenvolupar en l'àmbit assistencial, de gestió i, si és el cas, de la docència i investigació, en el quadrienni següent, si es renovava l'exercici de la direcció.
  
b) Entrevista pública
  
Els membres de la comissió avaluadora entrevistaran, durant el temps màxim d'una hora i en sessió pública, la persona interessada, en relació amb la memòria, el currículum i els informes que figuren en l'expedient. La persona interessada podrà conéixer tota aquesta documentació durant els deu dies hàbils anteriors a l'entrevista.
  
5.2 La qualificació a atorgar per la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de la persona avaluada.
  
5.3 Sense perjudici de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb aquesta, la comissió farà pública, en els taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.
  
5.4 L'acta de la sessió de qualificació serà remesa a la Direcció General de Recursos Humans i la proposta tindrà caràcter vinculant, llevat que s'haguera incorregut en defectes essencials de procediment; el director general de Recursos Humans notificarà individualment la qualificació obtinguda a les persones interessades.
  
Sisena
  
Si l'avaluació de la qualificació és favorable a la continuïtat, la persona interessada serà confirmada en el seu lloc de cap de servei.
  
Setena
  
Contràriament, quan la qualificació siga desfavorable a la continuïtat, o la persona interessada renuncie a l'avaluació, aquest cessarà en el seu lloc de cap de servei i s'incorporarà a una plaça de facultatiu especialista en el servei jerarquitzat corresponent. No obstant, d'acord amb la disposició addicional de l'Ordre de 5 de febrer de 1985, els facultatius que en el moment de publicar-se l'ordre esmentada en el BOE ocupen una plaça en propietat de cap de departament, cap de servei o cap de secció de les institucions sanitàries de la Seguretat Social, i que per la seua voluntat accedisquen a llocs de cap de servei o de secció d'acord amb el procediment establit en la present ordre, en el cas que deixaren d'ocupar el lloc, continuaran mantenint la mateixa categoria i complement de destinació, establits per a la plaça que tenien abans d'accedir al nou sistema.
  
Vuitena
  
Contra aquesta ordre i tots els actes administratius que dicte el director general de Recursos Humans per tal de dur-la a terme, podrà interposar-se un recurs contenciós administratiu davant la seu del Jutjat Contenciós Administratiu de València. Tot això en el termini de dos mesos, comptadors des de l'endemà de la publicació de l'acte recorregut. No obstant això, podrà interposar qualsevol altre recurs que estime pertinent per a la defensa dels seus interessos.
  
Contra els actes de la comissió avaluadora, podrà interposar-se un recurs d'alçada en els termes establits en l'article 107 i següents de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció modificada per la Llei 4/1999 (BOE núm. 12, de 14.01.1999), en el termini d'un mes comptador des de l'endemà de la publicació de la resolució corresponent.
  
ANNEX II
  
Direccions objecte de la present convocatòria
  
Hospital Mare de Déu dels Lliris d'Alcoi i centre d'especialitats
  
Del Pozo Fernández, Carlos, Cap de la Secció de Nefrologia
  
Hospital General de Alacant i centre d'especialitats
  
Botella Antón, Rafael, Cap de la Secció de Dermatologia
  
Picó Alonso, Antonio Alonso, Cap de la Secció d'Endocrinologia
  
Gutiérrez Carbonell, Pedro, Cap de la Secció de Traumatologia i Cirurgia Ortopèdica
  
Hospital General d'Elx i centre d'especialitats
  
Calpena Rico, Rafael, Cap del Servei de Cirurgia General de l'Aparell Digestiu
  
Soler Fernández, Fernando, Cap del Servei d'Oftalmologia
  
Carrato Mena, Alfredo, Cap de la Secció d'Oncologia Mèdica
  
Hospital General d'Elda i centre d'especialitats
  
Escobar Cava, Paloma, Cap de la Secció de Farmàcia Hospitalària
  
Guillem Fernández, Carmen, Cap de la Secció d'Oftalmologia
  
Hospital Clínic Universitari de Sant Joan i centre d'especialitats
  
Aznar Valiente, Ma. Teresa, Cap del Servei de Farmàcia Hospitalària
  
Hueso Abancens, José Ramón, Cap del Servei d'Oftalmologia
  
Ots Feliciano, Ramón, Cap de la Secció de Cirurgia Maxil·lofacial
  
Caballero Carpena, Octavio, Cap de la Secció de Medicina Nuclear
  
Ortiz de la Tabla Ducasse, Victoria, Cap de la Secció de Microbiologia
  
Chiner Ribes, Eusebio, Cap de la Secció de Pneumologia
  
Martín González, Ma. Rosario, Cap de la Secció de Neurologia
  
Hospital de la Vila Joiosa i centre d'especialitats
  
Fuster Lozano, Miguel, Cap de la Secció de Medicina Intensiva
  
Vivó Devesa, Carmen, Cap de la Secció d'Oftalmologia
  
Moreno Barragán, H. Javier, Cap de la Secció d'Urologia
  
Hospital General de Castelló i centre d'especialitats
  
Alemany Durá, Inmaculada, Cap de la Secció d'Anestèsia-Reanimació
  
Hospital Gran Via de Castelló i centre d'especialitats
  
Peiró Escribá, Joaquín, Cap de la Secció d'Obstetrícia i Ginecologia
  
Kilani Elmasri, Shaban, Cap de la Secció d'Urologia
  
Hospital de Vinaròs
  
Vinuesa Vilella, Ma. Carmen, Cap del Servei d'Anàlisis Clíniques
  
Hospital Francesc de Borja de Gandia i centre d'especialitats
  
Nohales Alonso, Francisco, Cap del Servei d'Obstetrícia i Ginecologia
  
Hospital de Requena
  
Carratalá Calvo, Arturo, Cap del Servei d'Anàlisis Clíniques
  
Perez Campos, Ezequiel, Cap del Servei d'Obstetrícia i Ginecologia
  
Martínez Assucena, Amparo, Cap de la Secció de Rehabilitació
  
Hospital Arnau de Vilanova de València i centre d'especialitats
  
Asencio Arana, Francisco, Cap de la Secció de Cirurgia General i de l'Aparell Digestiu
  
Sánchez Alcaraz, José Agustín, Cap de la Secció de Farmàcia Hospitalària
  
Galán Brotons, Antonio, Cap de la Secció d'Oncologia Mèdica
  
Hospital Clínic Universitari de València i centre d'especialitats
  
Donat Colomer, Joaquín, Cap de la Secció de Pediatria
  
Hospital Universitari la Fe de València i centre d'especialitats
  
Vera Sempere, Francisco Javier, Cap del Servei d'Anatomia Patològica II
  
Romeu Sarrió, Alberto, Cap del Servei d'Obstetrícia i Ginecologia
  
Font Noguera, Isabel, Cap de la Secció de Farmàcia Hospitalària
  
Ponce García, Julio, Cap de la Secció de Medicina Digestiva
  
Sala Felis, Teresa, Cap de la Secció de Medicina Digestiva
  
Bonastre Mora, Juan Manuel, Cap de la Secció de Medicina Intensiva
  
Sanchis Aldas, José Luis, Cap de la Secció de Pneumologia
  
Harto Castaño, Miguel A., Cap de la Secció d'Oftalmologia
  
Boronat Tormo, Francisco, Cap de la Secció d'Urologia
  
Hospital Lluís Alcanyís de Xàtiva i centre d'especialitats
  
Viciano Pascual, Vicente, Cap de la Secció de Cirurgia General i de l'Aparell Digestiu
  
Sigüenza Ramírez, Florencio, Cap de la Secció de Nefrologia